ι88 
ARISTOTELIS 
et buccini hieme affecta. Omnino quae testa ope¬ 
riuntur tum vere tum autumno inueniuntur plena 
iis, quae oua appellantur, praeter echinos escu¬ 
lentos. Nam quanquam ii quoque per haec tem¬ 
pora illa habent, tamen ne alias quoque vnquam 
carent; praecipue autem pleniluniis et tepidis die¬ 
bus. Ceterum qui in euripo Pyrrhaeorum degunt, 
per hiemem magis commendantur: minutiores sunt 
ii, sed pleni ouorum. Per idem tempus {veris) 
vmbilicos omnes quoque praegnantes aeque esse 
constat. 
C A P. XI. (vulgo XIII. Scaligero XII.) 
Siluestrium auium plurimae, quemadmodum 
dictum est, semel coeunt et pariunt. Hirundo au¬ 
tem bis, et merula; sed eius foetum priorem hi- 
ems necat: maxime enim mature omnium auium 
parit. Alterum autem posteriorem educat, quoad 
perficiatur. Quae autem cicures aut per se sunt 
aut fieri possunt, eae frequentius, vt columbae tota 
aestate; et gallinae: coeunt enim tam mas quam 
femina in genere hoc semper ac pariunt, praeter¬ 
quam per brumam. Columbini generis multae 
sunt species. Est enim diuersa liuia (pelias, Sca¬ 
ligero turrilia) a columba, ac minor quidem hac, 
mansuescit autem citius columba. Tum autem li¬ 
xia sine turrilia nigra ac parua pedibusque et ru- 
